**hipnotica**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tu visezi cu ochii deschişi

făra să ştii că visurile tale

se aşează pe ramuri

pe poteci

pe parbrize

aşa ca un abur

ca un descântec

cum miraţi trecătorii hulpavi

înhaţă gratuit

câte un vis pe jumătate

câte unul întreg

îngrămădindu-l într-un buzunar

în vreo sacoşă deasupra pâinii

visezi atât de frumos încât

pe nesimţite

lumea devine mai bună

un adolescent chiar

a cedat azi locul în troleu

un senator şi-a donat averea

și un câine osul

tu nici nu ştii aceste lucruri

doar visezi

iar visurile tale

se amestecă atât de frumos

precum frişca pe ciocolată

sau culorile unui curcubeu apocaliptic

şi cum pot oare eu

să rămân neîndrăgostit

de ochii tăi

de visele

de buzele tale

apoi

de tot restul

atât de dumnezeiesc sculptat

pe piedestalul inimii mele

dacă toţi prietenii mei

s-au mutat în dormitorul tău

să danseze fericiţi lambada

pentru tine